Vacanță în Cipru. Care sunt condițiile de intrare, carantină și testare COVID. Cum eviți amenda de 300 de euro.
Ciprul a inclus România în categoria roşie a statelor cu risc epidemiologic, anunță MAE. Astfel, românii fără certificat de vaccinare pot intra în Cipru doar cu test PCR negativ, făcut cu 72 de ore înainte de călătorie, iar la sosire trebuie să facă al doilea test, pe cheltuială proprie.
Ministerul Afacerilor Externe precizează că autorităţile cipriote au revizuit condiţiile de intrare în Republica Cipru, în contextul pandemiei de COVID.Astfel, începând din 17 mai 2021, toate persoanele care au un certificat de vaccinare împotriva COVID-19, eliberat de autorităţile competente ale altor state, sunt exceptate de la obligaţia de a prezenta un test molecular tip RT-PCR pentru infecţia cu virusul SARS-CoV-2 şi de la măsura autoizolării.Documentul care atestă vaccinarea împotriva COVID-19 trebuie redactat în limba engleză. Informaţii suplimentare pot fi consultate pe pagina de internet: Cyprus Flight Pass – Vaccinated Passengers.Cum intri în Cipru dacă nu ești vaccinatConform informaţiilor comunicate public de autorităţile cipriote, România a fost inclusă în categoria roşie a statelor cu risc epidemiologic.Astfel, în contextul noilor măsuri, persoanele care sosesc din state incluse în categoria roşie şi care nu deţin un certificat de vaccinare împotriva COVID-19 pot intra în Republica Cipru în urma prezentării unui test molecular tip RT-PCR cu rezultat negativ pentru infecţia cu virusul SARS-CoV-2, efectuat cu maximum 72 de ore înainte de călătorie.De asemenea, aceste persoane trebuie să efectueze un al doilea test molecular tip RT-PCR, pe cheltuială proprie, la sosirea în Republica Cipru, pe aeroport.Citește și Românii vaccinați cu prima doză de ser anti COVID vor fi recompensați. Unde poți merge cu dovada imunizăriiCertificatul obligatoriu la intrarea în Cipru. Riști o amendă de 300 de euroDe asemenea, MAE aminteşte că toate persoanele care intră în Cipru trebuie să prezinte o autorizaţie de călătorie, completată cu 24 de ore înaintea deplasării.Autorizaţia se obţine prin intermediul portalului Cyprus Flight Pass – Application Process şi include date cu privire la deţinerea unui certificat de vaccinare împotriva COVID-19 sau a unui test molecular tip RT-PCR, cu rezultat negativ pentru infecţia cu virusul SARS-CoV-2.Documentele care atestă vaccinarea împotriva COVID-19 sau efectuarea testului pentru infecţia cu virusul SARS-CoV-2 trebuie prezentate autorităţilor cipriote, la sosire.Dacă nu prezinți certificatul obligatoriu vei fi amendat cu 300 de euro. MAE precizează că persoanele care declară informații false cu privire la traseul călătoriei sunt pasibile de urmărire penală.Totodată, MAE precizează că, potrivit informaţiilor comunicate de autorităţile cipriote, atât persoanele vaccinate împotriva COVID-19, cât şi cele care prezintă la intrare un test molecular tip RT-PCR pentru infecţia cu virusul SARS-CoV-2 pot fi testate în mod aleatoriu la sosire, această măsură fiind suplimentară celorlalte condiţii necesare pentru permiterea intrării în Republica Cipru. În această situaţie, costurile pentru efectuarea testării aleatorii sunt suportate de autorităţile cipriote.Restricțiile de circulație din Cipru: Nu mai este nevoie de SMS pentru autorizația de deplasareMAE mai precizează care sunt noile măsuri de combatere a efectelor pandemiei de COVID-19 sunt în vigoare în intervalul 10 mai 2021 – 31 mai 2021, ora 05:00:Condițiile pentru obținerea unui Coronapass sunt următoarele:Începând cu data de 1 iunie 2021, va fi permisă și funcționarea spațiilor interioare ale zonelor de catering.Numerele de telefon pentru turiștii aflați în CipruPentru a veni în sprijinul persoanelor care doresc să călătorească în Republica Cipru, Ministerul Transporturilor, Comunicațiilor și Lucrărilor Publice a operaționalizat un Call Center unde se acordă asistență pentru călători cu privire la obținerea formularului CyprusFlightPass, numărul de telefon: 00357 22 285 757 (cu program de luni până duminică între orele 08.00 – 20.00, ora României). Solicitările pot fi adresate și în scris prin intermediul platformei: https://cyprusflightpass.gov.cy/en/contact-us.De asemenea, pentru persoanele care călătoresc în Republica Cipru în scop turistic, Departamentul de Turism a operaționalizat atât o adresă de e-mail, unde pot fi adresate întrebări, travel2020@visitcyprus.com, cât și o pagină dedicată pe platforma de socializare Facebook (www.facebook.com/VisitCyprus.cy).